stanford-oval/wikipedia huggingface dataset:
מיון TAS
הערות שוליים

↑  מיון TAS
↑  Le Bas et al., A Chemical Classification of Volcanic Rocks Based on the Total Alkali-Silica Diagram, Journal of Petrology 27: 745-750, 1986
↑  דיאגרמת TAS לסלעים געשיים
↑  חישוב מחדש של ההרכב הכימי של סלע
↑  הוואיט (Hawaiite) – בזלת אוליבינית וגם שם קיבוצי במינרלוגיה לפרידוט שמוצאו בהוואי
↑  מוגריט (Mugearite) – בזלת אורתוקלזית
↑  שׁוֹשׁוֹניט (Shoshonite) – סלע בזלתי
↑  בנמוריט (Benmoreite) – סלע געשי בינוני ברוויה נמוכה של סיליקה
↑  מליליט (Melilitite) – סלע געשי מאפי, בדרך-כלל נטול אוליבין
דיאגרמת TAS
מיון ערימה

מיון ערימה (באנגלית: Heapsort) הוא אלגוריתם למיון המבוסס על מבנה הנתונים ערימה (Heap). מיון ערימה הוא סוג של מיון בחירה, ובדומה לו מבצע את פעולתו במקום, תוך שימוש בכמות קטנה וקבועה של שטח אחסון. על חומרת מחשב מקובלת, יישום של מיון ערימה הוא איטי במקצת מיישום של מיון מהיר, אך פועל בזמן של  O\left(n\log n\right) גם במקרה הגרוע.
תיאור האלגוריתם

התיאור הבא מתייחס ל"ערימת מקסימום", שבה כל הורה גדול בערכו משני בניו.
בונים ערימה ממערך של איברים למיון.
מוציאים מהערימה את השורש (המהווה את הערך המקסימלי), ומכניסים אותו למיקום הפנוי הגדול ביותר במערך. מתקבל מבנה של 'כמעט ערימה' הקטן בגודלו באיבר אחד.
מוציאים את האיבר האחרון במבנה (שהיה אחד הערכים הקטנים בערימה) ומציבים אותו במקום השורש שהוצא.
מבצעים פעולת Heapify שמטרתה לתקן את המבנה ולהפוך אותו שוב לערימה חוקית. מבצעים זאת באמצעות פעולה מחזורית מהשורש ומטה.
חוזרים שוב על תהליך הוצאת השורש עד אשר הערימה מגיעה לגודל של איבר בודד והמערך מכיל את כל איברי הערימה ממויינים.
פסאודו קוד

פונקציות עזר:
Build-Heap(A)
heap_size[A] <- length[A]
for i <- length[A]/2 Downto 1 do
    Heapify(A,i)
Heapify(A,i)
l <- LEFT(i) // i הבן השמאלי של צומת
r <- RIGHT(i) // i הבן הימני של צומת
if l <= heapsize[A] and A[l] > A[i] then
    largest <- l
else
    largest <- i
if r <= heapsize[A] and A[r] > A[largest] then
    largest <- r
if largest != i then
    exchange A[i] <-> A[largest]
    Heapify(A,largest)
הפונקציה העיקרית:
HeapSort(A)
Build-Heap(A)
for i <- length[A] downto 2 do
    exchange A[1] <-> A[i]
    heap-size[A] <- heap-size[A]-1
    Heapify(A,1)
תיאור של מיון ערימה. 
בשלב הראשון האלגוריתם בונה ערימה מהמערך (המערך הופך מתכלת לצהוב). 
בשלב השני האלגוריתם מוציא את שורש הערימה, מציב במקומו את אחד העלים ומסדר את הערימה מחדש. בכל איטרציה, כל האיברים הירוקים מסודרים מהגדול לקטן מימין לשמאל.
מוסחן

| --- | --- |

מוסחן
 
 מאכלים
 סוג:  מנה, מנת עוף 
 מטבח:  המטבח של ערביי ארץ ישראל
 מוצא:  ארץ ישראל
 מרכיבים עיקריים:  עוף, בצל, סומאק, שמן זית, לאפה
 
מוסחן או מסאחן (בערבית: مسخّن – משהו מחומם), ידוע בצפון הארץ בשם מוחמר (محمر - אדום), הוא מאכל נפוץ במטבח של ערביי ארץ ישראל, הכולל עוף צלוי ובצל המתובלים בסומאק ומוגשים על גבי לאפה. מעל, נהוג לפזר שקדים או צנוברים מטוגנים. מקורו של המוסחן בערים ג'נין וטולכרם שבשומרון, והוא נחשב בעיניי רבים למאכל הלאומי של הפלסטינים. הוא נפוץ ברחבי יהודה ושומרון, באזור המשולש, בגליל ובירדן.
נהוג להכין את המוסחן בעיקר בעונת המסיק, אז שמן הזית הטרי והצעיר מוסיף למנה טעם וארומה ייחודיים.
גלריית תמונות

מוסחן בסגנון מסורתי בכפר עזון שבשומרון
מוסחן בירדן
מוחמר כפי שמוגש בצפון הארץ
מוסחן בירושלים
הערות שוליים

↑  "Recipe: Musakhkhan (Arab Levant, Palestine) Musakhkhan". www.cliffordawright.com. ארכיון מ-12 ביוני 2017. נבדק ב-24 באפריל 2018. {{cite web}}:  (עזרה)
↑  Albala, Ken. Food Cultures of the World Encyclopedia [4 volumes]: [Four Volumes]. p. 293.
↑  Ghillie Basan (בינואר 2007). The Middle Eastern Kitchen. Hippocrene Books. pp. 189–. ISBN 978-0-7818-1190-3. {{cite book}}:  (עזרה)
ערך זה הוא קצרמרבנושא מזון. אתם מוזמנים לתרום לוויקיפדיה ו.
מילאן קוצ'אן

מילאן קוצ'אן
מילאן קוצ'אן (בסלובנית: Milan Kučan) הוא מדינאי ופוליטיקאי שהיה נשיאה הראשון של סלובניה.
ביוגרפיה

מילאן קוצ'אן למד משפטים באוניברסיטת ליובליאנה. הוא הפך למעורב בארגונים פוליטיים קומוניסטים. בשנת 1968 הפך לנשיא הסלובני של אגודת הנוער. בשנת 1978 הוא היה דובר האספה הלאומית ובשנת 1982 הוא היה נציג הקומוניסטים הסלובנים בליגה הקומוניסטית של הוועד המרכזי של יוגוסלביה בבלגרד.
בשנת 1986 הוא הפך למנהיג ליגת הקומוניסטים של סלובניה. באותן שנים התחוללה בסלובניה שאיפה לליברליזם ודמוקרטיה בניגוד לשאר מדינות יוגוסלביה שבהן השלטון הקומוניסטי היה יציב וחזק. בעקבות רצון העם הסלובני לשינוי, עזה קוצ'אן את מפלגת הקונגרס וכתוצאה מכך הביא לקריסתה של ליגת הקומוניסטים של יוגוסלביה.
בשנת 1991 כאשר סלובניה הכריזה על עצמאותה, הוא נבחר לנשיאה הראשון. הוא נבחר לכהונה נוספת ב-1997 וסיים את תפקידו בשנת 2002. החליף אותו יאנז דרנובשק.
מיון אקראי

במדעי במחשב, מיון אקראי (בנוסף מיון טיפש, מיון איטי, מיון קוף ובאנגלית bogosort ) הוא אלגוריתם מיון מאוד לא יעיל המבוסס על ניסוי וטעייה.

האלגוריתם מאוד לא שימושי למיון, אך שימושי למטרות לימוד, לדוגמה השוואה עם אלגוריתמים יותר שימושיים.

אם ננסה למיין חפיסת קלפים על ידי מיון זה היינו בודקים כל פעם אם החפיסה ממוינת, אם לא - נזרוק את החפיסה לאוויר, נרים את הקלפים בסדר אקראי. נחזור על התהליך עד שהחפיסה ממוינת.
תיאור האלגוריתם

הדרך שהאלגוריתם ממומש מיוצגת בפסאודו קוד כך: 

כל עוד החפיסה לא מסודרת 

סדר את החבילה באקראיות
while not isInOrder(deck):
   shuffle(deck)
ריצה וסיום

בהנחה שכל האיברים שונים, מספר ההשוואות הממוצע ישאף ל (e-1)n! ומספר ההחלפות הממוצע יהיה  (n-1)n!. 

הסיבה להפרש בין מספר ההשוואות המצופה למספר ההחלפות המצופה הוא שמגלים שלא כל האיברים ממוינים רק אחרי מספר השוואות, ללא תלות במספר האיברים הכולל, בעוד שמספר ההחלפות תלוי במספר האיברים.
ראו גם

מיון מהיר
הערות שוליים

↑  E. S. Raymond. "bogo-sort". The New Hacker’s Dictionary. MIT Press, 1996.
↑  מקור השם ממשפט הקוף המקליד
| אלגוריתמי מיון |
| --- | --- | --- |
| רקע תאורטי | תורת הסיבוכיות • סימון אסימפטוטי • סדר מלא • רשימה • אלגוריתם תוך-מקומי • מיון יציב |  |
| אלגוריתמי מיון | אקראי • בועות • בחירה • בסיס • הכנסה • מהיר • מיזוג • מנייה • מסרק • סלים • ערימה • רשת מיון • שייקר • של |  |
| שונות | מיון טופולוגי • בעיית סידור הפנקייקים של גודמן |  |
מילאן פאבקוב

מילאן פאבקוב (בסרבית: Милан Павков; נולד ב-9 בפברואר 1994) הוא שחקן כדורגל סרבי המשחק בעמדת החלוץ באל פאייח בליגת העל הסעודית.
קריירת מועדונים > הכוכב האדום בלגרד

בתחילת 2017, עבר פבקוב לכוכב האדום בלגרד בעסקה של שנתיים וחצי תמורת עמלה של 300,000 אירו בשני תשלומים. הוא ערך את הופעת הבכורה שלו במקום דמיאן לה טאלק בדקה ה-85 של המשחק מול נובי פזאר ב-18 בפברואר 2017.
לאחר שהחמיץ את שאר העונה בגלל פציעה, חזר פאבקוב בהרכב לעונה הבאה. פאבקוב ערך את הופעתו הראשונה, בעונה החדשה, במשחק הראשון של סיבוב המוקדמות הראשון לליגה האירופית 2017–18, והחליף את ריצ'מונד בואקיה בדקות האחרונות של המשחק מול פלוריאנה.
ב-27 ביולי 2017, עבר פאבקוב בחזרה לרדניקי ניס בחוזה הלוואה לשנה אחת. ב-13 במאי 2018, הורחק פאבקוב במהלך משחק החוץ מול ספרטק סובוטיקה, שהיה הכרטיס האדום הראשון בקריירה המקצועית שלו. במהלך קמפיין הסופרליגה הסרבית 2017-2018, פאבקוב כבש 23 שערים ב-33 משחקים, והפך את עצמו לכובש השני של העונה, אחרי אלכסנדר פשיץ'.
כשחזר לכוכב האדום ב-2018, פבקוב העביר את כל עונת קדם הקיץ עם המועדון בהדרכת המאמן ולאדן מילוייביץ'. לאחר שאלכסנדר פשיץ' עזב את המועדון, פבקוב נבחר לסגל של 20 השחקנים למשחק הראשון של סיבוב המוקדמות הראשון לקמפיין ליגת האלופות 2018-2019, נגד ספרטקס יורמלה. הוא הצטרף לאותו משחק כמחליף של ניקולה סטויקוביץ' הפצוע בדקה ה-18 של המשחק. ב-12 באוגוסט 2018, פבקוב עשה את הפתיחה הראשונה שלו עבור הכוכב האדום, כאשר כבש פעמיים בניצחון 3–0 על ספרטק סובוטיקה. ב-6 בנובמבר, הוא כבש את שני השערים בניצחון 2–0 מול ליברפול בשלב הבתים של ליגת האלופות. ב-12 בדצמבר 2018, חתם פבקוב על הארכת חוזהו עם הכוכב האדום לדצמבר 2022.
מיון בסיס

מיון בסיס של 3 עמודות ו-10 אפשרויות לכל ספרה.
מיון בסיס (Radix sort) הוא אלגוריתם מיון של מספרים המסתמך על כך שמספר הספרות בייצוג המספרים חסום על ידי קבוע. (למשל: מספר הספרות בייצוג המספר 1234567 הוא 7).
ניתן לממש מיון בסיס כמיון יציב, כלומר מיון ששומר על הסדר הפנימי בין שני ערכים זהים.
מיון הבסיס מתבצע בדרך כלל בזמן ריצה של  \ O(n\cdot k), כאשר n הוא גודל הקלט ו-k הוא מספר הספרות המקסימלי בכל מספר.
מהלך האלגוריתם

הדוגמה הבאה מתייחסת למספרים המיוצגים בבסיס 10, כך שכל ספרה קטנה מ-10. ניתן להכליל זאת בקלות לבסיס d כלשהו:
מיון כל המספרים בקבוצה ל־10 קבוצות, על פי ספרת האחדות שלהם.
מיון יציב (מספרים בעלי אותו ערך יישארו באותו סדר גם לאחר המיון) של כל המספרים מהקבוצות שהתקבלו שוב, ל־10 קבוצות, על פי ספרת העשרות של כל מספר, תוך כדי שמירה על סדר המספרים בתוך כל קבוצה, לפי המיון של השלב הקודם.
המשך מיון המספרים על פי הספרה החשובה יותר (מאות, ואז אלפים, ואז עשרות אלפים וכן הלאה), תוך שמירת סדר המספרים בכל קבוצה לפי המיון של השלב הקודם לשלב הנוכחי.
מהלך האלגוריתם > דוגמת הרצה

נביט ברשימה הלא ממוינת הבאה:
נמיין את הרשימה לפי הספרה הכי פחות משמעותית, ספרת האחדות:
נמיין את הרשימה לפי הספרה הבאה, ספרת העשרות:
לבסוף, נמיין את הרשימה לפי הספרה המשמעותית ביותר:
חשוב להבין שכל אחד מהצעדים המופיעים מעלה מצריכים רק מעבר אחד על הנתונים, מכיוון שכל פריט יכול להיות ממוקם בסל הנכון מבלי להיות מושווה עם פריטים אחרים.
זמן ריצה

עקרונית, זמן הריצה של האלגוריתם הוא  \ O(k\cdot (n+d)), כאשר n הוא כמות המספרים בקלט, k הוא מספר הספרות המקסימלי בכל מספר ו-d הוא הבסיס בו המספרים נתונים.
עם זאת, לרוב המספרים נתונים בבסיס ידוע, כך שלכל בסיס שהוא מתקיים  \ d=O(1) ולכן זמן הריצה יהיה  \ O(n\cdot k).
אם גודל הקלט, כלומר מספר המספרים שיש למיין, הוא בסדר גודל גדול מזה של מספר הספרות (או: k זניח ביחס ל-n), כלומר  \ k=o(n), זמן הריצה יהיה  \ O(k\cdot n)=O(2n)=O(n), כאשר זמן הריצה המינימלי למיון  \ n מספרים ללא הנחות ידועות על היחס בין גודל הקלט למספר הספרות המקסימלי כלשהן הוא  \ O(n\log(n)).
חשוב לשים לב שלא בכל המקרים  \ O(n\cdot k)<O(n\cdot \log(n)), והדבר תלוי ביחס שבין גודל הקלט למספר הספרות בכל מספר (לדוגמה, שני מספרים בעלי 10 ספרות עשרוניות ימוינו מהר יותר במיון מיזוג מאשר במיון בסיס).
ראו גם

מיון מנייה
מיון סלים
מיונג-וון צ'ונג

זהו שם קוריאני; שם המשפחה הוא .
| --- | --- |
אין תמונה חופשית
 לידה:  22 בינואר 1953 (בן 71) פוסאן, קוריאה הדרומית 
 שם לידה:  정명훈 
 מוקד פעילות:  קוריאה הדרומית 
 מקום לימודים:  בית הספר ג'וליארד, בית ספר מאנס למוזיקה 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  פסנתר 
 חברת תקליטים:  דויטשה גרמופון, ECM 
 פרסים והוקרה:  אביר בלגיון הכבוד (1992)  מפקד מסדר האמנויות והספרות (2011)  פרס פרנקו אביאטי למוזיקה איטלקית (2014)  לי בינג-צ'ול  בפסקה זו רשומה אחת נוספת שטרם תורגמה 
 פרופיל ב-IMDb
 
מיונג-וון צ'ונג (בקוריאנית: 정명훈, נהגה כ"צ'וֹנְג מיוֹנְג-פוּן" IPA:‏ [ʨʌŋ mjʌŋ.ɸun]; ‏נולד ב־22 בינואר 1953) הוא פסנתרן ומנצח דרום קוריאני.
ביוגרפיה

מיונג וון צ'ונג, יליד סיאול, ניגן לפנים עם אחיותיו, הכנרת קיונג-וה צ'ונג והצ'לנית מיונג-וה צ'ונג, בשלישיית צ'ונג. הוא זכה בפרס בתחרות הפסנתר על שם צ'ייקובסקי בשנת 1974. ניצוח למד בבית ספר מאנס למוזיקה ובבית הספר ג'וליארד בניו יורק. צ'ונג כיהן כעוזר מנצח בתזמורת הפילהרמונית של לוס אנג'לס בתקופת כהונתו של קרלו מריה ג'וליני כמנהל מוזיקלי.
באירופה כיהן צ'ונג כמנצח ראשי של תזמורת הרדיו של חבל הסאר משנת 1984 עד 1990. כמו כן היה מנצח אורח ראשי של התיאטרו קומונאלה בפירנצה משנת 1987 עד 1992. הוא ניצח פחות או יותר על כל התזמורות האירופאיות והאמריקאיות החשובות והופיע לראשונה עם המטרופוליטן אופרה בניו יורק בשנת 1986 עם "סימון בוקאנגרה" של ורדי. בסוף עונת 1987-88 קיבל את פרס פרמיו אביאטי ממבקרי המוזיקה האיטלקים, וכעבור שנה זכה בפרס ארטורו טוסקניני. משנת 1989 עד 1994 כיהן מיונג-וון צ'ונג כמנהל מוזיקלי של האופרה הלאומית של פריז. הוטוא פתח את העונה הראשונה של בית האופרה בסטיליה החדש ב"הטרויאנים" של הקטור ברליוז במלואה וחוגי המוזיקה זיכו אותו בשבחים בסקירותיהם. בשנת 1991 הכתירה אותו אגודת מבקרי התיאטרון והמוזיקה של צרפת בתואר "אמן השנה" וב-1992 קיבל את אות לגיון הכבוד על תרומתו לאופרה של פריז. רבות מהקלטותיו הבלעדיות לדויטשה גרמופון מאז 1990 זכו בפרסים ואותות כבוד בינלאומיים, ביניהן "סימפוניה טורנגלילה" ו-Éclairs sur l'au-delà של אוליבייה מסייאן, אותלו של ורדי, הסימפוניה הפנטסטית של ברליוז, "ליידי מקבת ממחוז מצנסק" של דמיטרי שוסטקוביץ' עם תזמורת האופרה בסטיליה; סדרה של בסימפוניות והסרנדות של דבוז'אק עם הפילהרמונית של וינה; סדרה שכולה יצירות קודש גדולות עם תזמורת האקדמיה הלאומית למוזיקה סנטה צ'צ'יליה ובה ההקלטה זוכת הפרס של הרקוויאמים מאת דיריפלה ופורה, עם צ'צ'יליה ברטולי וברין טרפל.
מיונג-וון צ'ונג ניצח על ביצוע הבכורה העולמי של יצירתו האחרונה של מסייאן: "קונצרט לארבעה", לארבעה סולנים ותזמורת, שהמלחין הקדיש לו ולתזמורת הבסטיליה. במקביל הוא מכהן כמנהל מוזיקלי לשם כבוד בתזמורת הפילהרמונית של טוקיו.
מיונג וון צ'ונג זכה בפרסים ובתארי כבוד שונים בצרפת וביפן ואף הוכתר בתואר "איש השנה" מטעם אונסק"ו. הוא שימש שגריר לתוכנית לפיקוח על סמים של האו"ם והיה שגריר כבוד לתרבות של קוריאה, הראשון בתולדות ממשלת קוריאה. משנת 1997 הוא מכהן כמנהל מוזיקלי של התזמורת הפילהרמונית של אסיה, משנת 2000 עד 2015 הוא היה המנהל המוזיקלי של התזמורת הפילהרמונית של רדיו צרפת, משנת 2001 הוא משמש יועץ אמנותי מיוחד לתזמורת הפילהרמונית של טוקיו ומשנת 2005 עד שנת 2015 הוא שימש כמנהל אמנותי ומנצח ראשי של הפילהרמונית של סיאול.
הערות שוליים

↑  Event Guide (12 באוגוסט 2004). "Chung Trio Re-unites as 'Trio of Filial Devotion'". The Chosun Ilbo. אורכב מ-המקור ב-2008-10-09. נבדק ב-2007-09-07. {{cite news}}:  (עזרה)
↑  Ben Mattison (22 בינואר 2005). "Report: Myung-whun Chung Is Top Candidate to Lead Seoul Philharmonic". Playbill Arts. נבדק ב-2008-01-10. {{cite news}}:  (עזרה)
↑  Andrew Clements (4 במרץ 2006). "Concert Review: LSO/Chung". The Guardian. נבדק ב-2007-09-07. {{cite news}}:  (עזרה)
| 0 | 1 | 2 |
| --- | --- | --- |
| הקודם: הנס צנדר | מנהל מוזיקלי, תזמורת הרדיו של זארבריקן   1984 - 1990 | הבא: מרצ'לו ויוטי |
| 0 | 1 | 2 |
| --- | --- | --- |
| הקודם: דניאל בארנבוים | מנהל מוזיקלי, אופרה בסטיליה   1989 - 1994 | הבא: ג'יימס קונלון |
| 0 | 1 | 2 |
| --- | --- | --- |
| הקודם: לא היה | מנהל מוזיקלי, תזמורת רשות השידור הקוריאנית 1999  | הבא: דמיטרי קיטאיינקו |
| 0 | 1 | 2 |
| --- | --- | --- |
| הקודם: מארק ינובסקי | מנהל מוזיקלי, התזמורת הפילהרמונית של רדיו צרפת   2000–2015/09 | הבא: מיקו פרנק |
| 0 | 1 | 2 |
| --- | --- | --- |
| הקודם: לא היה | מנהל מוזיקלי לשם כבוד, התזמורת הפילהרמונית של טוקיו   2001 - | הבא: לא נקבע |
| 0 | 1 | 2 |
| --- | --- | --- |
| הקודם: סאונג גוואק | מנהל מוזיקלי, הפילהרמונית של סיאול   2005 - 2015 | הבא: אוסמו ונסקה |
| --- | --- |
בקרת זהויות :  NLI: 987007444727305171  PLWABN: 9810622123205606  BNE: XX1683114  BnF: cb13892505d (data)  CANTIC: a11519198  CiNii: DA09755422  GND: 124224857  ISNI: 0000 0001 1455 4862  LCCN: n85160628  LNB: 000291323  MusicBrainz: 70f4cd2e-f8c3-4133-958a-1ff66cb07b33  NDL: 01052257  NKC: xx0002524  NLK: KAC201714831  NTA: 072316888  SNAC: w6jb3p0n  SUDOC: 077719506  VIAF: 114851816   WorldCat (עם VIAF): 114851816
מורגן סוללה

| --- | --- |
אין תמונה חופשית
 לידה:  19 בדצמבר 1992  (בן 31) בארום, נורווגיה 
 שם לידה:  מגנוס קלאוסן
 מוקד פעילות:  נורווגיה 
 תקופת הפעילות:  מ-2013 
 סוגה:  מוזיקת פופ 
 שפה מועדפת:  נורווגית, אנגלית 
 חברת תקליטים:  יוניברסל מיוזיק גרופ 
 פרופיל ב-IMDb
 
מורגן סוללה (בנורווגית: Morgan Sulele, נולד כמגנוס קלאוסן; נולד ב-19 בדצמבר 1992, בארום), הוא זמר-יוצר נורווגי.
ביוגרפיה

מגנוס קלאוסן (מופיע כמורגן סוללה) נולד בשנת 1991 בבארום, נורווגיה. בשנת 2015 הסינגל שלו Bare min הגיע למקום הראשון במצעד הפזמונים הנורווגי והיה שם במשך שישה שבועות. הוא גם הגיע למקום ה-65 בשוודיה.
באותה שנה הוא הוציא את האלבום Morgans kleineste. את האלבום השני הוא הוציא בשנת 2016 והוא התברג למקום השני במצעד הפזמונים הנורווגי.
מורגן סוללה ממשך ליצור אך המוציא סינגלים שמצליחים בנוווגיה ומתברגים למקומות גבוהים במצעדים של המדינה.
בשנת 2020 הוא כתב שיר Seriøst שהגיע למקום ה-18 במצעד הפזמונים הנורווגי.
הוא היה שותף לכתיבת שיר "In my mind" עבור ג'ון לג'נד.
הערות שוליים

↑  Alok & John Legend – In My Mind, נבדק ב-2021-11-19
| --- | --- |
בקרת זהויות :  ISNI: 0000 0005 1730 3881  MusicBrainz: 01f89fe8-9a8a-4fcd-bfcc-4bc0bb39b45a
מיכאל דרקסלר

| --- | --- |

 לידה:  17 באוגוסט 1971 (בן 53) ירושלים, ישראל 
 לימודי רפואה:  הטכניון
 תואר:  פרופסור חבר קליני
 תפקידים:  מנהל המחלקה האורתופדית בבית החולים אסותא באשדוד  אורתופד מומחה
 מחלקות ובתי חולים:  בית החולים אסותא באשדוד
 מספר צאצאים:  4 
 
מיכאל דרקסלר (נולד ב-17 באוגוסט 1971) הוא רופא מומחה לאורתופדיה, פרופסור חבר קליני בחוג לאורתופדיה של אוניברסיטת בן-גוריון בנגב. מנהל המחלקה האורתופדית והמערך להחלפות מפרקים בבית החולים האוניברסיטאי אסותא אשדוד.
ביוגרפיה

נולד בירושלים. בוגר תואר ראשון בהצטיינות בביולוגיה מאוניברסיטת בן-גוריון בנגב. המשיך ללימודי רפואה בטכניון אותם השלים בשנת 2004. את הסטאז' ביצע בבית החולים כרמל בחיפה, ולאחריה התמחה במחלקת אורתופדיה בבית החולים איכילוב.
בשנת 2011 עבר הכשרה מקצועית ביחידה להחלפות מפרקים בבית החולים Charité בברלין, במסגרת מלגת EFORT. בשנים 2011–2013, המשיך להתמחות עמיתים (Fellowship) כאורתופד מומחה להחלפות מפרקים בטורונטו, קנדה, בבתי החולים Holland Orthopedic & Arthritic Centre, Sunnybrook ובית החולים מאונט סיני, וכן השתלמות בבית החולים Hospital for Special Surgery בניו יורק.
בשנת 2017 הקים ומנהל את המחלקה האורתופדית והמערך להחלפות מפרקים בבית החולים אסותא אשדוד, וביצע את הניתוח הראשון להחלפת מפרק.
הוא מראשוני המנתחים באמצעות רובוט בישראל, והוא מנתח במספר רובוטים. בשנת 2021 הכניס לשימוש את הרובוט הראשון להחלפת מפרקים בבית החולים האוניברסיטאי אסותא אשדוד.
ביוגרפיה > חיים אישיים

מתגורר בתל אביב, נשוי ואב לארבעה.
פעילות אקדמית, חינוכית ומחקר

במקביל לעבודתו המקצועית הוא עוסק במחקר ובהוראת מקצוע הרפואה. תחומי המחקר שלו מתמקדים בשני מישורים:
המישור הביומכני – כימות וטיפול בחסר עצם באגן ובירך.
עבודת מחקר קליני – מעקב ארוך טווח אחר קבוצות מטופלים העוברים סוגי ניתוחים ייחודיים ומורכבים בתחום החלפות המפרקים.
כיהן במספר ועדות, בהן הוועדה אוניברסיטאית לקידום החינוך סטודנטים ומתמחים לרפואה, ועדת הלסינקי מוסדית של בית החולים איכילוב וכן יושב ראש בוועדות לקידום אקדמי בחוג לאורתופדיה באוניברסיטת תל אביב. משנת 2017 משמש כמרצה בכיר בחוג לאורתופדיה בפקולטה לרפואה של אוניברסיטת בן-גוריון. בשנת 2018 קיבל מעמד של פרופסור חבר קליני בחוג לאורתופדיה. עוד מכהן כחבר בוועדה לעבודות גמר וכיושב ראש בוועדות לקידום אקדמי בחוג לאורתופדיה מטעם האוניברסיטה.
בנוסף, שימש כחבר בוועדת התמחות מוסדית, וממלא מקום יושב ראש וחבר בוועדת הלסינקי מוסדית של בית החולים אסותא אשדוד.
משנת 2019 חבר בוועדת החינוך של האיגוד הישראלי לאורתופדיה, ומשנת 2020 אחראי בחינות גמר למתמחים באורתופדיה – שלב א ו-ב.
דרקסלר פרסם מעל ל-80 פרסומים מקצועיים בכתבי עת שפיטים.
חברות באיגודים מקצועיים

משנת 2012 חבר באיגוד הקנדי לאורתופדיה (COA – Canadian Orthopedic association).
משנת 2013 חבר באיגוד הישראלי לאורתופדיה, באיגוד האמריקאי להחלפות מפרקים ( - American Association of Hip and Knee Surgeons AAHKS) ובאיגוד האירופי לירך ( - European Hip Society EHS).
משנת 2015 חבר בצוות מארגן באיגוד הישראלי להחלפות מפרקים (IOA).
הערות שוליים

↑  אודות, באתר האינטרנט של מיכאל דרקסלר
↑  הודעת בית החולים אסותא אשדוד, בעמוד הפייסבוק של בית החולים אסותא אשדוד ע"ש סמסון, 5 ביולי 2017
↑  שרה שוורץ, המנותחת הראשונה באסותא: "הרגשתי כמו כלה", באתר כאן אשדוד, 16 באוקטובר 2017
↑  רשימת הפרסומים, באתר PubMed (באנגלית)
מזמור גרגוריאני

ספר מזמורים גרגוריאניים
מזמור גרגוריאני (בלטינית: cantus choralis, "מזמור למקהלה", או cantus ecclesiasticus, "מזמור כנסייתי"; לעיתים מילולית, cantus gregorianus) היא המסורת המרכזית של הקנטוס פלאנוס המערבי, צורה של מזמור ליטורגי חד-קולי (מונופוני) בנצרות המערבית, שליווה את טקס המיסה וטקסי תפילות אחרים. הרפרטואר העצום הזה של מזמורים מהווה את המוזיקה העתיקה ביותר הידועה, בהיותו הרפרטואר הראשון שהונצח בכתב תווים בר-זיהוי במאה ה-10. באופן כללי, המזמורים נלמדו בשיטת ה"ויוה ווצ'ה", דהיינו, שירה משמיעה על פי הדגמה בעל פה, שדרשה שנים של ניסיון ב"סקולה קנטורום" - "בית הספר לשירה". מקור המזמור הגרגוריאני הוא בחיי המנזרים, שבהם הקפידו על שירת "עבודת האל" תשע פעמים ביום בשעות הקבועות מתוך דבקות בחוקי בנדיקטוס הקדוש. שירת מזמורי תהילים היוותה חלק גדול מחיי קהילת הנזירים, ואילו קבוצה קטנה יותר וסולנים שרו את המזמורים. במהלך חייו הארוכים עבר המזמור הגרגוריאני שינויים הדרגתיים רבים ורפורמות מסוימות.
היסטוריה

המזמור הגרגוריאני עבר ארגון, מיון וכתיבה בתווים בעיקר בארצות הפרנקים במערב ובמרכז אירופה במהלך המאות ה-11 וה-13, בעריכות וצמצומים מאוחרים יותר, אבל לטקסטים ולרבות מן המלודיות יש גרסאות קודמות לתקופה זו במאות שנים. אף כי סברה פופולרית מייחסת לאפיפיור גרגוריוס הגדול עצמו את המצאת המזמור הגרגוריאני, הרי חוקרים בני ימינו גורסים, שהמזמור הנושא את שמו מקורו בסינתזה קרולינגית מאוחרת יותר של המזמור הרומאי והגאלי, וכי הייחוס לגרגוריוס הראשון באותם ימים היה "תחבולה שיווקית", כדי להעלותו לדרגת השראה ברוח הקודש במאמץ ליצור פרוטוקול ליטורגי אחד, שיהיה בשימוש בכל רחבי האימפריה. אימפריה אחת, כנסייה אחת, מזמור אחד - אכיפת אחידות היוותה סוגיה מרכזית בימי השושלת הקרולינגית. במאות הבאות המשיכה מסורת המזמור הגרגוריאני לעמוד בלב המוזיקה הכנסייתית, שם התפתחה בכיוונים שונים, שהתבטאו בכך, שנוהלי ביצוע חדשים הצליחו לפלס את דרכם פנימה. מוזיקה חדשה נכתבה לטקסטים חדשים או שהטקסטים הקיימים הורחבו בכך שנכתבו כאורגנום. אפילו המוזיקה הפוליפונית, שצמחה מן המזמורים עתיקי היומין והמכובדים ב"אורגנה" מאת לאונין ופרוטין בפריז (1160-1240), הסתיימה במזמור מונופוני ובמסורות מאוחרות יותר הוצבו סגנונות חיבור חדשים צד בצד עם מזמור מונופוני. נוהל זה נמשך אל תקופת חייו של פרנסואה קופרן, שהמיסות שלו לעוגב נועדו לביצוע לסירוגין עם מזמור גרגוריאני הומופוני. אחרי תקופת הבארוק דעך השימוש במזמור כמעט עד היעלמו, אבל הוא זכה לתחייה מחודשת במאה ה-19 בכנסייה הקתולית ובטקס לחם הקודש של הכנסייה האנגליקנית.
ארגון

מזמורים גרגוריאניים מאורגנים בשמונה מודוסים. תווי היכר מלודיים טיפוסיים כוללים תחיליות וקדנצות אופייניות, שימוש בטונים דקלומיים, שסביבם חגים יתר צלילי המלודיה, ואוצר מילים של מוטיבים מוזיקליים הנשזרים יחדיו באמצעות תהליך הקרוי צנטוניזציה (מעשה טלאים) ליצירת משפחות של מזמורים קשורים זה בזה.
אף כי בין סולמות המז'ור והמינור המודרניים קיימת קרבה איתנה לשניים מן המודוסים הכנסייתיים הללו, הסולם המודרני בן שבעת הצלילים מבוסס על עקרונות הרמוניים שונים ומאורגן אחרת מסולמות המודוסים הכנסייתיים, המבוססים על תבניות בנות שישה צלילים, הקרויות הקסכורדים (hexachord). הצלילים העיקריים בהקסכורד הם הדומיננטה וצליל הסיום. מקומו של צליל הסיום ברצף ההקסכורד קובע את אפיון המודוס כאותנטי או פלגלי. מודוסים בעלי אותו צליל סיום שותפים למאפיינים מסוימים וקל לבצע מודולציות הלוך ושוב ביניהם, ומתוך כך שמונת המודוסים מסודרים בארבע הקבצות גדולות יותר, המבוססות על צלילי הסיום שלהם.
תיווי

מזמורים גרגוריאניים כתובים בתיווי גרפי, העושה שימוש ברפרטואר של סימנים ספציפיים בשם נוימות, שהדגימו מחווה מוזיקלית בסיסית. הואיל וספרים ייצגו רכוש גדול, ספרי המזמורים המוקדמים נכתבו בקיצורים בטקסט בכל מקום אפשרי, כשהנוימות כתובות מעל הטקסט. בתקופות מאוחרות יותר נוספו עוד קו או קווים אחדים ובמשך המאה ה-11 הצורך הזה להגדיר גם את המרווחים, התפתח לתיווי המרובע, שממנו התפתח תיווי החמשה המודרני במהלך המאה ה-16. המזמור הגרגוריאני היווה את המסורת המוזיקלית המרכזית והשלטת ברחבי אירופה וככזה הוא נמצא בשורש ההתפתחויות המוזיקליות שנבעו ממנו, כמו עליית הפוליפוניה במאה האחת-עשרה.
זמרי המזמור הגרגוריאני

מבצעיו המסורתיים של המזמור הגרגוריאני היו מקהלות גברים ונערים בכנסיות, או נשים וגברים במסדרים דתיים בקאפלות שבמנזריהם. זו המוזיקה של הפולחן הקתולי, המבוצעת כחלק מן המיסה ועבודת הקודש של הכמרים. אף כי המזמור הגרגוריאני דחק את רגלי מסורות הקנטוס פלאנוס המקומיות האחרות של המערב הנוצרי והיה למוזיקה הרשמית של הליטורגיה הנוצרית, המזמור האמברוזיאני עודנו בשימוש במילאנו ויש מוזיקולוגים החוקרים גם אותו וגם את המזמור המוסאראבי של ספרד הנוצרית. אומנם אין עוד חובה להשתמש במזמור הגרגוריאני, אך הכנסייה הקתולית ממשיכה להתייחס אליו באופן רשמי כמוזיקה המתאימה ביותר לטקסי הפולחן. בשלהי המאה ה-20 פקדה את המזמור הגרגוריאני התחדשות מוזיקולוגית ופופולרית כאחת, הן במסגרת הכנסייה הקתולית והן מחוצה לה.
ראו גם

קנטוס פירמוס
קנטוס פלאנוס
מוזיקה ליטורגית
ארס אנטיקווה
ארס נובה
מוטט
אסכולת נוטרדאם
אורגנום
מזמור אמברוזיאני
קטגוריה:מלחינים מימי הביניים
הערות שוליים

↑  the-history-of-gregorian-chant, chantgregorian.com
↑  Development of notation styles is discussed at Dolmetsch online, accessed 4 July 2006
↑  The Constitution on the Sacred Liturgy, Second Vatican Council. This view is held at the highest levels, including Pope Benedict XVI: Catholic World News 28 June 2006 both accessed 5 July 2006
| --- | --- |
בקרת זהויות :  NLI: 987007284938205171  BNE: XX526028  BnF: cb13318328f (data)  GND: 4021952-5  HDS: 011518  LCCN: n83725797  NDL: 00562582  NKC: fd994969   WorldCat (עם LCCN): n83-725797 
נוימות בתווי סנט גאלן ומץ
ספר כוראלים כתוב ביד משנת 1300
מיכאל טרנאט

מיכאל טרנאט (בגרמנית: Michael Tarnat, נולד ב-27 באוקטובר 1969 בהילדן שבגרמניה המערבית) הוא כדורגלן עבר גרמני, המועסק כיום בבאיירן מינכן כמאמן קבוצות ילדים ונוער. כינויו של טרנאט הוא Tanne, שפירושו הוא אשוח.
טרנאט היה שחקן מגוון, ששיחק בעמדות המגן השמאלי, הבלם והקשר האחורי. הוא נודע בבעיטות החופשיות המסוכנות שלו ובבעיטה חזקה במיוחד ברגל שמאל.